આ સંસાર એક મેળો છે. સારા, ખોટા, બધી જ પ્રકાર ના લોકો મળે છે. સાથે રહે છે. સાથે જીવે છે. અને આમ ને આમ જિંદગી પૂરી થઇ જાય છે. અંતે વિચાર કરીએ છીએ શું સારું થયું અને શું બાકી રહ્યું !! પરંતુ જો આવી સમજ થોડી વહેલી આવે અને એક બીજા ની સાથે હળી મળી ને , એક બીજા ને સારી રીતે સમજી ને જીવન જીવીએ તો બંને બાજુ આનંદ આવી જાય. દુનિયા ની દરેક વ્યક્તિ ના સ્વભાવ અલગ હોય છે. ઓછી અપેક્ષા સાથે વધુ સહકાર થી જીવીએ તો ખુબ મજા આવે. આપણો અહમ ઓગળે તે ખુબ જ જરૂરી છે. કહેવાય છે ને કે હું થી હરિ વેગળો.